CELEX: 62013CA0378
Language: et
Date: 2014-12-02 00:00:00
Title: Kohtuasi C-378/13: Euroopa Kohtu (suurkoda) 2. detsembri 2014 . aasta otsus – Euroopa Komisjon versus Kreeka Vabariik (Liikmesriigi kohustuste rikkumine — Direktiiv 75/442/EMÜ — Jäätmekäitlus — Liikmesriigi kohustuste rikkumise tuvastav Euroopa Kohtu otsus — Täitmata jätmine — ELTL artikli 260 lõige 2 — Rahalised karistused — Karistusmakse ja põhisumma määramine)

9.2.2015   
            
            
               ET
            
            
               Euroopa Liidu Teataja
            
            
               C 46/10
            
         Euroopa Kohtu (suurkoda) 2. detsembri 2014. aasta otsus – Euroopa Komisjon versus Kreeka Vabariik
   (Kohtuasi C-378/13) (1)
   
   ((Liikmesriigi kohustuste rikkumine - Direktiiv 75/442/EMÜ - Jäätmekäitlus - Liikmesriigi kohustuste rikkumise tuvastav Euroopa Kohtu otsus - Täitmata jätmine - ELTL artikli 260 lõige 2 - Rahalised karistused - Karistusmakse ja põhisumma määramine))
   (2015/C 046/13)
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: M. Patakia, E. Sanfrutos Cano ja A. Alcover San Pedro)
   
      Kostja: Kreeka Vabariik (esindajad: E. Skandalou, keda abistas tehniline ekspert V. Liogkas)
   
      Resolutsioon
   
   
               1.
            
            
               Kuna Kreeka Vabariik ei ole võtnud kõiki vajalikke meetmeid kohtuotsuse komisjon vs. Kreeka (C-502/03, EU:C:2005:592) täitmiseks, siis on ta rikkunud ELTL artikli 260 lõikest 1 tulenevaid kohustusi.
            
         
               2.
            
            
               Juhul, kui käesoleva kohtuotsuse resolutsiooni punktis 1 tuvastatud rikkumine jätkub käesoleva kohtuotsuse kuulutamise kuupäeval, mõista Kreeka Vabariigilt alates sellest kuupäevast kuni kohtuotsuse komisjon vs. Kreeka (C-502/03, EU:C:2005:592) täitmiseni, Euroopa Komisjoni kasuks välja kord poolaastas kontole „Euroopa Liidu omavahendid” tasumisele kuuluv karistusmakse, mis kohtuotsuse kuulutamisele järgneva esimese poolaasta tarbeks arvutatakse selle poolaasta lõppemisel 1 4 5 20  000 eurole määratud algsumma põhjal, lahutades sellest summast 40  000 eurot iga tuvastatud rikkumise esemeks oleva kontrollimatu jäätmekõrvalduskoha kohta, mis alates 13. maist 2014 on kas kasutusest kõrvaldatud või saneeritud, ja 80  000 eurot iga asjassepuutuva jäätmekõrvalduskoha kohta, mis on ühtaegu nii kasutusest kõrvaldatud kui ka saneeritud. Järgmiste poolaastate tarbeks arvutatakse poolaasta eest tasumisele kuuluv karistusmakse sellele eelnenud poolaasta tarbeks määratud karistusmakse summa põhjal, tehes sellest samad mahaarvamised vastava poolaasta jooksul toimunud asjassepuutuvate jäätmekõrvalduskohtade kasutusest kõrvaldamise ja saneerimise eest.
            
         
               3.
            
            
               Mõista Kreeka Vabariigilt Euroopa Komisjoni kasuks välja põhisumma 10 miljonit eurot, mis tuleb kanda kontole „Euroopa Liidu omavahendid”.
            
         
               4.
            
            
               Mõista kohtukulud välja Kreeka Vabariigilt.
            
         
      (1)  ELT C 260, 7.9.2013.